JU „Peta osnovna škola“

Sokolovići - Ilidža

**IZVEDBENI PLAN I PROGRAM ZA REALIZACIJU EKSKURZIJE UČENIKA DEVETOG RAZREDA**

**U ŠKOLSKOJ 2025/2026. GODINI**

**I CILJEVI I ZADACI**

1. **Opći odgojno – obrazovni ciljevi i zadaci:**
2. ODGOJNI CILJEVI

Razvijanje pozitivnih stavova prema prihvatljivim oblicima ponašanja, sticanje vrlina i pozitivnih navika, razvijanje pozitivnih moralnih stavova, prihvatanje i usvajanje kulturnih ponašanja, uspostavljanje asertivnih oblika ponašanja, jačanje voljne aktivnosti učenika na snaženju vrlina i usmjeravanju prema društveno – korisnim djelatnostima, humanost i plemenitom postupanju. Neposredno zapažanje i potpuno doživljavanje stvarnosti u cilju sticanja dubljih i trajnijih znanja i ublažavanja negativne posljedice verbalističke i udžbeničke nastave.

1. OBRAZOVNI CILJEVI:

Obrazovni ciljevi se ostvaruju kroz usvajanje svih sadržaja ekskurzije, koji zahtijevaju izučavanje, razumijevanja i pamćenje. Sticanje znanja pomoću raznih metoda i posticanje samostalnosti i slobodnih aktivnosti učenika. Sticanje znanja i vještina iz više nastavnih predmeta i nastavnih oblasti: geografija, historija,biologija, tjelesni i zdravstveni odgoj i drugih predmeta čija je primjena moguća raelizacijom ekskurzija kroz posjete geografskim, historijskim, književnim i drugim kulturno – umjetničkim znamenitostima.

1. FUNKCIONALNI, ODNOSNO PRAKTIČNI CILJEVI I ZADACI:

Razvijanje sposobnosti percepcije prirodnih i društvenih zbivanja, sposobnosti uviđanja uzročno – posljedničnih veza u prirodi, društvenim promjenama; razvijanje sposobnosti pamćenja različitih sadržaja (činjenica), neposrednim doživljajem i usvajanjem različitim metodama; razvijanje sposobnosti zaključivanja; podsticanje razvoja fizičkih kondicionih sposobnosti, fizičke izdržljivosti i drugih praktičnih sposobnosti kao što je istraživanje u prirodi i uživati u doživljavanju prirodnog ambijenta.

1. **Posebni, specifični ciljev**i: usvajanje dijela Nastavnog plana i programa kroz:

* Upoznavanje sa pojavama u prirodi i društvu;
* Upoznavanje sa prirodno – geografskim obilježjima i historijskim znamenitostima Bosne i Hercegovine i Republike Hrvatske.
* Sticanje znanja o kulturnom nasljeđu;
* Posjete spomenicima naše i svjetske kulture;
* Rekreativno – zdravstvenih i socio – psihološki razvoj ličnosti učenika.

1. **Opći zadaci ekskurzije** su konkretizacija ciljeva koji se ostvaruju realizacijom sadržaja:
2. Materijalni – sticanje znanja, vještina i navika;
3. Odgojni – svestrani razvoj ličnosti;
4. Formalni – fizički i psihički razvoj.
5. **Specifični, odnosno pojedinačni zadaci:**
6. Proučavanje objekata i fenomena u prirodi i društvu;
7. Razvijanje interesovanja za prirodu i izgrađivanje ekoloških navika;
8. Upoznavanje načina života i rada stanovnika pojedinih krajeva;
9. Razvijanje pozitivnog odnosa prema:

* Nacionalnim vrijednostima
* Kulturnim i estetskim vrijednostima
* Sportskim potrebama i navikama
* Pozitivnim socijalnim odnosima
* Shvatanju značaja zdravlja i zdravog stila života
* Kulturno – historijskom nasljeđu Bosne i Hercegovine

1. Podsticanje i ispoljavanje pozitivnih emocionalnih doživljaja;
2. Osposobljavanje učenika za ostvarivanje osnovnih ljudskih potreba izvan porodice;
3. Upoznavanje sa novim tehničkim i tehnološkim dostignućima.

**II SADRŽAJI, METODA I SREDSTVA KOJIMA SE POSTAVLJENI CILJEVI OSTVARUJU:**

1. Posjeta geografskim, historijskim, književnim i kulturno – umjetničkim znamenitostima, sportske aktivnosti, istraživački rad;
2. Roditelji obezbjeđuju sredstva za finansiranje učešće djece /učenika, sa svim troškovima realizacije ekskurzije, kao i troškove koji podrazumijevaju naknadu štete prouzrokovane nemarnim ponašanjem učenika;

**III NOSIOCI PREDVIĐENIH SADRŽAJA I AKTIVNOSTI**

1. **Školski odbor**

* Upoznavanjem sa Izvedbenim planom i programom ekskurzije;
* Imenovanje Komisije za provođenje procedure izbora najpovoljnije Agencije (na prijedlog direktorice škole);
* Upoznavanje sa programom i općim uslovima putovanja.

1. **Direktorica škole**

* Koordiniranje u svim aktivnostima koje spadaju u nadležnost škole, u svojstvu nosioca aktivnosti;
* Predlaganje vođe putovanja;
* Prezentiranje Izvedbenog plana i programa ekskurzije Školskom odboru radi upoznavanja;
* Osiguravanje svih sadržaja u uslovima za odabir agencije (navođenje od strane Agencije svih vrsta sadržaja koji će se realizovati)
* Obaveza ugovaranja bezbjednosnih aspekata pri realizaciji ekskurzije (obezbjeđenje potrebnih uslova za udobno i bezbjedno putovanje, smještaj, prehranu i boravak učenika u toku realizacije ekskurzije);
* Zaključivanje Ugovora sa Agencijom – najboljim ponuđačem;
* Organizovanje konsultacija prije izvođenja putovanja, što podrazumijeva uključenost svih zainteresovanih subjekata u procesu odlučivanja i planiranja;
* Obaveza informisanja Ministarstva obrazovanja i nauke Kantona Sarajeva o početku realizacije ekskurzije.

1. **Nastavničko vijeće**

* Nastavničko vijeće utvrđuje Izvedbeni plan i program ekskurzije;
* Donošenje Odluke o ograničavanju učećšća učenika u realizaciji ekskurzije, odnosno donošenje Odluke o zabrani učešća u realizaciji ekskurzije učenicima kojima je u tekućoj ili predhodnoj školskoj godini izrečena odgojno – disciplinska mjera: ukor Nastavničkog vijeća koji povlače sniženu ocjenu iz vladanja „loše“ .
* Imenovanje vođe putovanja;
* Određivanje jednog pratioca iz reda zaposlenika škole na svakih 15 učenika;
* Donošenje Odluke koja se odnosi na Izvještaj o realizaciji ekskurzije.

1. **Odjeljensko vijeće**

* Predlaganje Izvedbenog plana i programa realizacije ekskurzije;
* Donošenje Odluke o ograničavanju učećšća učenika u realizaciji ekskurzije, odnosno donošenje Odluke o zabrani učešća u realizaciji ekskurzije učenicima kojima je u tekućoj ili predhodnoj školskoj godini izrečena odgojno – disciplinska mjera: ukor Odjeljenskog vijeća vijeća koji povlače sniženu ocjenu iz vladanja „dobar“ .
* Koordiniranje aktivnosti, koje su u domenu rada Odjeljenskog vijeća, po nalogu direktora škole.

1. **Razrednici IX razreda**

* Pravovremeno upoznavanje roditelja sa organizacijom ekskurzije škole;
* Pribavljane pismene saglasnosti roditelja;
* Dostavljanje potrebne dokumentacije vođi puta
* Upoznavanje učenika i roditelja o društveno – prihvatljivim pravilima ponašanja (Etički kodeks ponašanja);
* Obaveza prikupljanja izjava roditelja o prihvatanju nadoknade troškova i eventualno pričinjene štete, koje prouzrokuje učenik (njihovo dijete).

1. **Vođa puta**

* Aktivno učešće u planiranju, organizaciji i realizaciji ekskurzije;
* Ostvarivanje Izvedbenog plana i prograna ekskurzije;
* Preduzimanje neophodnih aktivnosti u smislu osiguranja bezbjedonosnih aspekata realizacije ekskurzije;
* Priprema izvještaja o realizaciji ekskurzije.

1. **Roditelji učenika**

* Pravovremenuo upoznavanje sa realizacijom ekskurzije;
* Davanje saglasnosti za učešće učenika u realizaciji ekskurzije;
* Osiguravanje sredstava za finansiranje učešća učenika u realizaciji ekskurzije;
* Učešće u radu Komisije za odabir Agencije – najpovoljnijeg ponuđača, preko Vijeća roditelja;
* Upoznavanje sa Izvedbenim planom i programom ekskurzije;
* Upoznavanje sa etičkim kodeksom ekskurzije na roditeljskim sastancima.

1. **Učenici**

* Učešće, preko Vijeća učenika u predlaganju sadržaja i aktivnosti za tekst Izvedbenog plana i programa ekskurzije;
* Plansko upoznavanje sa Etičkim kodeksom ponašanja na ekskurziji na časovima odjeljenske zajednice;
* Upoznavanje sa pravilima sigurnosti i zaštite od socijalno neprihvatljivih oblika ponašanja (diskriminacije, neprijateljstava, svih oblika nasilja, sa posebnim osvrtom na vršnjačko nasilje);
* Zabrana odlaska učenika na neprikladna mjesta.

1. **Agencija**

* Osiguranje pretpostavki za realizaciju Izvedbenog plana i programa ekskurzije;
* Osiguranje usluga turističkog vodiča;
* Osiguranje visokog kvaliteta usluga prijevoza, smještaja, boravka, ishrane, te drugih usluga u sklopu turističkog aranžmana;
* Osiguranje bezbjedonosnih aspekata realizacije ekskurzije;
* Poštivanje svih odredbi Ugovora zaključenog sa školom.

**IV PLANIRANI OBUHVAT UČENIKA**

Ekskurzija će se realizovati sa učenicima devetog razreda koji su raspoređeni u tri odjeljenja. Iz IX1 18, iz IX2 20 i iz IX3 17 učenika ( ukupno 55)

**V DUŽINA TRAJANJA**

Planirana je realizacija razredne ekskurzije sa tri odjeljenja IX razreda. Ekskurzija će se realizirati u septembru 2025.godine .

**VI PLANIRANA DESTINACIJA, PUTNI PRAVCI I TROŠKOVI**

Ekskurzija će se realizirati u Zaostrog u objektu Bossina koji pripada Kantonu Sarajevo

1. Dan, Sarajevo-Konjic-Jablanica-Zaostog

Polazak ispred škole u jutarnjim satima. Dolazak u Konjic i šetnja do Starog mosta i kuće Zuke Džumhura. Vožnja u pravcu Jablanice. Posjeta muzeju „Bitka za ranjenike“. Nastavak putovanja prema počitelju. Kratak obilazak znamenitosti. Nastavak vožnje prema Zaostrogu. Dolazak u kasnim poslijepodnevnim satima. Večera i zabava u sklopu objekta.

1. Dan , Zaostrog-Makarska-Split

Doručak. Izlet u Makarsku. Razgledanje grada i ručak u nekom od restorana. Slobodno vrijeme za kupanje i šetnju. Nastavak vožnje prema Splitu. U pratnji vodiča, obilazak grada (Dioklecijanova palata, Dijoklecijanovi podrumi, Narodni trg (Pjaca), Prokurative, Sfinga na Peristilu i dr.), šetnja Splitskom rivom do poznatog vidikovca. Povratak u Zaostrog u večernjim satima. Večera. Noćenje.

1. Dan, Zaostrog-Šibenik

Doručak, polazak prema Šibeniku. Obilazak srednjovijekovnim jezgrom grada: KATEDRALA SV.JAKOVA- pod zaštitom UNESCO-a, GRADSKA VIJEĆNICA, REKTOROVA VIJEĆNICA, TRG ČETVRTOG BUNARA- iz doba Venecijanac, TVRĐAVA SV.MIHOVILA ( ručak u Šibeniku: McDonalds Meni ili sl.). Kraće slobodno vrijeme za šetnju Šibenskim uličicama. Vožnja prema Trogiru. Obilazak znamenitosti. Slobodno vrijeme za obilazak grada.

1. Dan, Etno selo Herceg-NP Hutovo blato- Mostar

Doručak. Check-out. Polazak prema Etno selu Herceg gdje će učenici imati priliku da se upoznaju sa načinom života u Hercegovini, a nakon posjete Etno selu Harceg idemo prema Karaotoku i NP Hutovo blato. Po dolasku slijedi vožnja brodicama po samom parku FOTO SAFARI. Polazak prema Mostaru. Slobodno vrijeme . Ručak. Povratak prema Sarajevu u poslijepodnevnim satima.

**VII OPIS PRIJEVOZA, UGOSTITELJSKIH I DRUGIH USLUGA**

* Pri realizaciji putovanja će se koristiti autobusi koji nisu stariji od 10 godina, te tehnički ispravni i pregledani (redovni tehnički pregledi u posljednjih šest mjeseci i tehnički pregled obavljen, ne ranije od pet dana, o čemu Agencija dostavlja pisane dokaze), uz uslov da njima upravljaju lica, koja ispunjavaju zahtjeve u pogledu profesionalne obučenosti i kompetentnosti, uz obavezu Agencije da školi dostavi pisane dokaze o njihovoj psihofizičkoj sposobnosti za upravljanje autobusom (tahografske trake za predhodna dva dana)
* Agencija može da koristi vlastita prijevozna sredstva ili prijevozna sredstva u vlasništvu drugih pravnih i fizičkih lica koja su registrovana za obavljanje djelatnosti prijevoza putnika u kojima su putnici i prtljag osigurani.
* Agencija i škola su obavezne da osiguraju potreban broj sjedišta u autobusu ili putničkom motornom vozilu
* U cilju sigurnog boravka učenika, Agencija može da koristi samo one smještajne i ugostiteljske objekte, koji zadovoljavaju određene standarde u smislu kvaliteta usluga smještaja, prehrane i posluživanja napitaka,sa posebnim osvrtom na visok kvalitet ispunjenosti sanitarno – higijenskih i zdravstvenih zahtjeva u pogledu pripremanja hrane i napitaka i smještajnih sadržaja, o čemu je Agencija obavezna dostaviti pismene dokaze
* Agencija je obavezna da osigura postupanje odgovornih lica u smještajnim i u ugostiteljskim objektima u smislu zabrane posluživanja alkoholnih pića i drugih opijata učenicima, te namirnica koje sadrže svinjetinu ili druge, za Bošnjačku djecu nedozvoljene proizvode. Također je potrebno osigurati zabranu posjete sobama drugih lica koja se ne nalaze na spisku učesnika ekskurzije.

**VIII ODREDBE O UPRAVLJANJU RIZICIMA REALIZACIJE**

* Obaveze je škole da osigura zaštitu najboljeg interesa učenika, da vodi brigu usmjerenu ka očuvanju njegovog fizičkog i mentalnog zdravalja te bezbjednosti, kroz preduzimanje sigurnosnih mjera i upravljanje rizicima u postupku organizacije i realizacije ekskurzije
* Poduzimanje sigurnosnih mjera i upravljanje rizicima u postupku realizacije ekskurzije
* Škola je obavezna preventivno postupati preduzimanjem niza sigurnosnih mjera kako bi povećan rizik, kao bitna karakteristika realizacije ekskurzije, bio sveden na razumnu mjeru odnosno minimum.
* Realizacija niz planskih aktivnosti usmjerenih na povećanje sigurnosti svih sudionika uključenih u realizaciji ekskurzije kao što su:

1. Pravovremeno upoznavanje roditelja učenika sa planom realizacijom ekskurzije (predviđena Godišnjim programom rada škole),
2. Pribavljanje pismene saglasnosti roditelja kojom se prihvataju opći uslovi putovanja, program putovanja i daje saglasnost za učešće učenika u realizaciji Izjave roditelja/staratelja o obavezama izmirivanja obaveza prema turističkoj agenciji,
3. Plansko upoznavanje učenika i roditelja s etičkim kodeksom (društveno prihvatljiva pravila ponašanja), na časovima odjeljenske zajednice, odnosno na roditeljskim sastancima,
4. Upoznavanje učenika sa pravilima sigurnosti i zaštite od socijalno neprihvatljivih oblika ponašanja, diskriminacije, neprijateljstva i svih oblika nasilja sa posebnim osvrtom na vršnjačko nasilje,
5. Preduzimanje zaštitnih mjera od odlaska učesnika ekskurzije na neprikladna mjesta i druge mjere u skladu sa članom 101., stav 9.

**IX PLANIRANA CIJENA USLUGA, ODNOSNO FINANSIJSKI OKVIR**

Cjelokupne troškove finansiranja ekskurzije preuzimaju roditelji učenika, kao i eventualnu nadoknadu štete usljed nemarnog odnosa učenika.

**X TEHNIČKA ORGANIZACIJA**

Tehnička priprema podrazumijeva radnje organizacije i realizacije, a naročito:

* Donošenje odluke o vrsti postupka koji će se provoditi za odabir najpovoljnije ponude, shodno Zakonu o javnim nabavkama;
* Formiranje Komisije i provođenje procedure odabira Agencije koja će pružiti tehničku podršku pri realizaciji ekskurzije;
* Usaglašavanje Izvedbenih planova i programa sa cijenama Agencije;
* Program putovanja, te uopće uslove putovanja;
* Konsultacije s ciljem potpune uključenosti i obavještenosti roditelja o svim ponuđenim sadržajima, posebno u smislu izbora mjesta realizacije i kompletnog aranžmana;
* Prikupljanje podataka o organizaciji, kategorijama, i uslovima smještaja, vrsti i kvalitetu vozila za prevoz učenika, kvalitetu usluga turističkog vodiča i drugih lica koji će tumačiti ciljeve ekskurzije učenika;
* Prikupljanje dokumentacije neophodne za putovanje (pasoši, police putničkog i zdravstvenog osiguranja, razne potvrde i druga dokumentacija neophodna za realizaciju turističkog aranžnama);
* Ažuriranje pisane dokumentacije koja obuhvata sve pojedinačne akte nastale u postupku obavještavanja roditelja, te pisane saglasnosti roditelja kojim se prihvataju opći uslovi putovanja, program putovanja i daje saglasnost za učešće učenika i druge aktivnosti u skladu sa članom 58. Pravilnika;

**XI NAČIN FINANSIRANJA PO KATEGORIJAMA UČENIKA**

* Roditelji obezbjeđuju sva sredstva za finansiranje učešća svoje djece na ekskurziji;
* Roditelji obezbjeđuju i sredstva za nadoknadu eventualne štete nastale usljed nemarnog ponašanja njihovog djeteta.

Datum: 08.04.2025. Direktorica škole

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Almira Muratspahić, prof.